open-index/open-wikipedia-markdown huggingface dataset:
மன்டூல் கான்

**மன்டூல் கான்** என்பவர் வடக்கு யுவான் அரசமரபின் ஓர் ஆட்சியாளர் ஆவார். இவர் 1475 - 1478இல் ஆட்சி புரிந்தார். இவர் தைசுன் கானின் ஒன்றுவிட்ட தம்பி ஆவார்.

## ஆரம்ப வாழ்க்கை
இவரது அண்ணன் மகன் மோலோன் கானின் இறப்பிற்குப் பிறகு கான் பதவியானது கிட்டத்தட்ட ஒரு தசாப்தத்திற்கு மங்கோலிய பழங்குடியினங்கள் ஒருவருடன் ஒருவர் அதிகாரத்திற்காகச் சண்டையிட்டுக் கொண்டிருந்தால் வெற்றிடமாக இருந்தது. மன்டூல் கான் உங்கே கபர் தூ என்ற பெண்ணைத் திருமணம் செய்து கொண்டார். இவர் துர்பான் நகரத்தை அடிப்படையாகக் கொண்ட பெக் அர்ஸ்லானின் மகள் ஆவார். இவர்களது திருமணம் 1463 மற்றும் 1465க்கு இடையில் நடை பெற்றது. இருவரும் ஒருவரை ஒருவர் வெறுத்தனர். இவர்களது திருமணம் குழந்தைகளைத் தரவில்லை. 1464இல் இவர் மந்துகையையும் திருமணம் செய்து கொண்டார். மந்துகை அந்நேரத்தில் வெறும் 16 வயதே ஆனவராக இருந்தார். 1475 வரை மன்டூல் கானுக்குக் கான் பட்டம் சூட்டப்படவில்லை. 10,000 மக்களைக் கொண்ட சகர் அரசுக்குத் தலைமை தாங்கிய ஆரம்ப கால மங்கோலியத் தலைவர் மன்டூல் கான் தான் என்று அறியப்படுகிறது.

## ஆட்சி
இவரது குறுகிய கால ஆட்சியின் போது கானின் சக்தியை வெற்றிகரமாக வலிமையாக்கினார். உயர்குடியினரின் சக்தியைக் குறைத்தார். இவரது தத்து மகன் தயன் கான் (படு மோங்கே) இவருக்குப் பிறகு ஆட்சிக்கு வர தயன் கான் வழி வகுத்தார். ஏனெனில், மன்டூல் கானுக்கு நேரடி ஆண் வாரிசு இல்லை. பெரும்பாலான நூல்கள் இவருக்குக் குழந்தைகளே இல்லை என்று குறிப்பிடுகின்றன.

## உசாத்துணை

பகுப்பு:1478 இறப்புகள்
பகுப்பு:மங்கோலியக் கான்கள்
தஞ்சாவூர் அருங்காட்சியகம்

**தஞ்சாவூர் அருங்காட்சியகம்** (*Thanjavur Museum*) என்பது தஞ்சாவூர் மாவட்டத்தின் பாரம்பரியத்தை விளக்கும் வகையில் பலவித பாரம்பரிய பொருட்கள் பொதுமக்களின் காட்சிக்கு வைக்கப்பட்டுள்ள அருங்காட்சியகம் ஆகும். இது இந்தியாவில் தமிழ்நாட்டில் தஞ்சாவூர் மாவட்டத்தின் தலைநகரான தஞ்சை நகரில் அமைந்துள்ளது.

## வரலாறு
தஞ்சாவூர் அருங்காட்சியகம் தஞ்சாவூர் மாநகரில் முன்பு ஆட்சித் தலைவர் அலுவலகமாகச் செயல்பட்ட கட்டடத்தில் அமைக்கப்பட்டுள்ளது. இக்கட்டடம் சுமார் 120 ஆண்டுகளுக்கு முன்னர் 1900-ல் பிரித்தானியக் கட்டிடக்கலை வல்லுநர் இராபர்ட் சிசோலத்தால் கட்டப்பட்டது. இக்கட்டடம் சரசனிக் கட்டடக் கலைப் பாணியில் அமைக்கப்பட்டுள்ளது. இங்குச் செயல்பட்டு வந்த ஆட்சியர் அலுவலகம் இடம் மாற்றம் செய்யப்பட்டதைத் தொடர்ந்து பொலிவுறு நகரம் திட்டத்தின் அடிப்படையில் அருங்காட்சியகம் அமைக்க முடிவு செய்து பணிகள் நிறைவுற்ற நிலையில் சனவரி 14, 2023 அன்று பொதுமக்கள் பார்வைக்குத் திறந்துவைக்கப்பட்டது.

## காட்சிப் பொருட்கள்
இந்த அருங்காட்சியகத்தில் தஞ்சாவூர் மாவட்டத்தின் பாரம்பரியத்தை விளக்கும் வகையில் புவிசார் குறியீடு பெற்ற 10 பொருட்களும் பலவித பாரம்பரிய பொருட்களும் காட்சிப்படுத்தப்பட்டுள்ளன. மாவட்டத்தின் சிறப்புகளை விளக்கும் தகவல் பலகைகளும் பொருத்தப்பட்டுள்ளது. அரசுத் துறைகளின் சார்பிலும் காட்சியரங்குகள் அமைக்கப்பட்டுள்ளன. பார்வையாளர்களைக் கவரும் வகையில் 20 நாடுகளிலிருந்து கொண்டுவரப்பட்ட சுமார் 600 வகையான பறவைகள் கொண்ட பூங்கா ஒன்றும் அமைக்கப்பட்டுள்ளது. 

## இதனையும் காண்க
* உணவு அருங்காட்சியகம்

## மேற்கோள்கள்

பகுப்பு:தஞ்சாவூர் மாவட்டம்
பகுப்பு:தமிழ்நாட்டிலுள்ள அருங்காட்சியகங்கள்
தயன் கான்

**தயன் கான்** (*Dayan Khan*) என்பவர் வடக்கு யுவான் அரசமரபின் ஒரு கான் ஆவார். இவரது இயற்பெயர் படு மோங்கே ஆகும். இவர் 1479 - 1517இல் ஆட்சி புரிந்தார். இவரது ஆட்சியின் போது செங்கிஸ் கானின் வழித்தோன்றல்களின் கீழ் மங்கோலியர்களை இவர் மீண்டும் ஒன்றிணைத்தார். இவரது பட்டமான "தயன்" என்பதற்கு "ஒட்டு மொத்த" அல்லது "நீண்ட காலத்திற்கு நீடித்து இருக்கிற" என்று மங்கோலிய மொழியில் பொருள். ஏனெனில், ஒன்றிணைந்த மங்கோலியர்களின் நீண்ட காலம் ஆட்சி செய்த கான் இவர் தான்.

தயன் கானும், இவரது இராணி மந்துகையும் ஒயிரட் சக்தியை ஒடுக்கினர். உள்ளூர் மற்றும் வெளிநாட்டுப் போர்ப் பிரபுக்களால் பயன்படுத்தப்பட்ட தைசி அமைப்பை நீக்கினார். தலன் தெர்கின் என்ற இடத்தில் தயன் கான் பெற்ற வெற்றியானது மங்கோலியர்களை மீண்டும் ஒன்றிணைத்தது. செங்கிஸ் கானின் மக்களாக அவர்களது அடையாளத்தை உறுதிப்படுத்தியது. கிழக்கு மங்கோலியாவின் ஆறு தியூமன்களை இவரது மகன்களுக்கான ஒட்டு நிலங்களாக இவர் பிரித்த முடிவானது மையப்படுத்தப்படாத ஆனால் நிலையான போர்சிசின் ஆட்சியை மங்கோலியப் பீடபூமி மீது ஒரு நூற்றாண்டுக்கு ஏற்படுத்தியது.

### மேற்கோள்கள்

### ஆதாரங்கள்

* Jack Weatherford - *[[The Secret History of the Mongol Queens]]: How the Daughters of Genghis Khan Rescued His Empire* - Crown, 2010.

பகுப்பு:1472 பிறப்புகள்
பகுப்பு:1517 இறப்புகள்
பகுப்பு:மங்கோலியக் கான்கள்
மஞ்சள் குங்கும விழா

thumb | வலது**மஞ்சள் குங்கும விழா** (*Haldi Kumkum*) என்பது கால்தி குங்குமம் அல்லது *கால்தி குங்கும்* விழா என்று இந்தியாவில் கொண்டாடப்படும் ஒரு இந்து சமய விழாவாகும். இதில் திருமணமான பெண்கள் மஞ்சள் மற்றும் குங்குமத்தினை தங்களுக்குத் திருமணம் முடிந்ததன் அடையாளமாகவும், தங்கள் கணவரின் நீண்ட ஆயுளுக்காகவும் பரிமாறிக் கொள்கிறார்கள்.

இந்த விழா இந்திய மாநிலங்களான மகாராட்டிரா, கர்நாடகா, தெலங்காணா, ஆந்திரப் பிரதேசம், கோவா ஆகியவற்றில் குறிப்பாகப் பிரபலமாக உள்ளது. தமிழ்நாட்டில், இது ஆடிப் பெருக்கு அல்லது ஆடி விழாவாகக் கொண்டாடப்படுகிறது. இது தமிழ் மாதமான ஆடியின் 18வது நாளில் (சூலை நடுப்பகுதி முதல் ஆகத்து நடுப்பகுதி வரை) கொண்டாடப்படும் ஒரு இந்து தமிழ் பண்டிகையாகும். திருமணமான பெண்கள் நண்பர்கள், உறவினர்கள் மற்றும் புதிய அறிமுகமானவர்களை மகிழ்ச்சி மற்றும் வேடிக்கையான சூழ்நிலையில் சந்திக்க அழைக்கிறார்கள். இத்தகைய சந்தர்ப்பங்களில், வளையல்கள், இனிப்புகள், பதார்த்தங்கள், பூக்கள், வெற்றிலை மற்றும் காய்களுடன் தேங்காய்களை வழங்குகின்றனர். சிற்றுண்டிகளில் *கைரிச்சே பன்கே* (மாம்பழச்சாறு ) மற்றும் கடலைப் பருப்பில் செய்யப்பட்ட சிற்றுண்டி ஆகியவை அடங்கும்.

இந்த விழா சிரவண மாதம், தீபாவளி மற்றும் சங்கராந்தி மாதங்களில் வெள்ளிக்கிழமைகளில் பல்வேறு சந்தர்ப்பங்களில் நடத்தப்படுகிறது.

## மேலும் பார்க்கவும்

* மராத்தி மக்கள்
* ஆடிப்பெருக்கு

## மேற்கோள்கள்

பகுப்பு:மகாராட்டிரப் பண்பாடு
பகுப்பு:இந்து சமய வழிபாட்டுச் சடங்குகள்
சர்ச்சிங் ஃபார் பாபி ஃபிஷர்

***இன்னசென்ட் மூவ்ஸ்*** என்ற பெயரில் ஐக்கிய இராச்சியத்தில் வெளியான  ***சர்ச்சிங் ஃபார் பாபி ஃபிஷர்*** என்ற படம் 1993 ஆம் ஆண்டு வெளியான அமெரிக்க நாடகத் திரைப்படமாகும். இதில் ஸ்டீவன் ஜைலியன்  இயக்குநராக அறிமுகமாகி எழுதி இயக்கியுள்ளார். மேக்ஸ் பொமராங்க் நடிகராக அறிமுகமான இப்படத்தில்  ஜோ மாண்டெக்னா, ஜோன் ஆலன், பென் கிங்ஸ்லி, லாரன்ஸ் பிஷ்பர்ன் ஆகியோர் நடித்தனர். இது செங்கள சதுரங்க வீரர் ஜோசுவா வைட்ஸ்கின் வாழ்க்கையை அடிப்படையாகக் கொண்டது. இப்படம் ஜோசுவாவின் தந்தை பிரெட் வைட்ஸ்கின் இதே பெயரில் எழுதிய புத்தகத்தை தழுவி எடுக்கப்பட்டது. 66வது அகாதெமி விருதுகளில் சிறந்த ஒளிப்பதிவிற்காக இப்படம் பரிந்துரைக்கப்பட்டது.

## கதைச் சுருக்கம்
இப்படம் அமெரிக்க சதுரங்க வீரரான பாபா ஃபிரசரின் வாழ்க்கை வரலாற்றை அடிப்படையாக் கொண்டது. பாபி ஃபிரசர் தன் எட்டு வயதில் ஒரு பொதுப் பூங்காவில் ஒரு ஏதிலி மனிதருடன் முதன் முதலில் விதிகள் ஏதும் தெரியாமல் தன் முதல் சதுரங்க காய் நகர்த்தலை தொங்குகிறார். சதுரங்கத்தின் மரபார்ந்த விதிகளைப் புறந்தள்ளி விளையாடந்துணிந்தவர் இவர். தனக்கு முறையாக சதுரங்கம் சொல்லித்தந்த ஆசிரியருடன் முரண்படுகிறார். பின்னர் தனக்கான ஆடுமுறையை, தானே எப்படிக் கண்டறிகிறார். எப்படி உலக வாகையராக ஆகிறார் என்பதே கதையாகும்.
 
## நடிகர்கள்
 
இப்படத்தில் பின்வரும் சில பிரபல சதுரங்க வீரகளான  அஞ்சலினா பெலகோவ்ஸ்காயா, ஜோயல் பெஞ்சமின், ரோமன் டிஜிண்ட்சிசாஷ்விலி, கம்ரன் சிராசி,  ஜோசுவா வைட்ஸ்கின், புரூஸ் பண்டோல்பினி, வின்சென்ட் லிவர்மோர், ரஸ்சல் கார்பர் போன்றோர் கௌரவத் தோற்றத்தில் நடித்துள்ளனர். செஸ் மாஸ்டர் ஆசா ஹாஃப்மேனாக ஆஸ்டின் பென்டில்டன் நடித்தார்; உண்மையான ஹாஃப்மேனுக்கு அவர் தன்னை சித்தரித்த விதத்தில் திருப்தி இல்லை. சதுரங்க நிபுணரான போ மெக்ளிண்டன்,  ஒரு பூங்காவில் வழக்கமாக இருப்பவராக, படம் முழுவதும் காணப்படுகிறார். சதுரங்க வீரர் பால் பென்கோ நடித்த காட்சிகள் படத்தில் இருக்க வேண்டும் ஆனால் அவரது பகுதி வெட்டப்பட்டது. வைட்ஸ்கினின் உண்மையான தாய் மற்றும் சகோதரி போன்றோர் சிறப்புத் தோற்றத்தில் உள்ளனர். பாபி பிஷ்ஷர் செய்திப்படக் காட்சிகளில் தோன்றுகிறார்.

## வரவேற்பு
புத்தகமும்,  திரைப்படமும்  விமர்சகர்களிடமிருந்து நேர்மறையான விமர்சனங்களைப் பெற்றன.

## குறிப்புகள்

## வெளி இணைப்புகள்

* 
* 
* Searching for Bobby Fischer at Box Office Mojo
* Updated article from 2006 by award-winning Esquire (UK) journalist Eamonn O'Neill

பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:சதுரங்கம் குறித்த திரைப்படங்கள்
பகுப்பு:1993 திரைப்படங்கள்
பர்ஸ் போலுட் சினோங்

**பர்ஸ் போலுட்** என்பவர் வடக்கு யுவான் அரசமரபின் ஒரு கானாவார். இவர் 1517 - 1519இல் ஆட்சி புரிந்தார். பிறகு 1519 - 1531இல் சினோங்காகப் பதவி வகித்தார். இவரது பெயரான பர்ஸ் போலுட் என்பதற்கு மங்கோலிய மொழியில் "எஃகு புலி" என்று பொருள் ஆகும்.

## ஆட்சி
பர்ஸ் போலுட் சினோங் தயன் கானின் மூன்றாவது மகன் ஆவார். தயன் கான் தன்னுடைய பேரனான போடி அலக் கானைத் தனக்குப் பிந்தைய ஆட்சியாளராக நியமித்தார். போடி அலக் கான் தயன் கானின் இரண்டாவது மகனின் மூத்த மகன் ஆவார். தயன் கானின் இறப்பிற்குப் பிறகு பர்ஸ் போலுட் சினோங் பெரிய கானாகத் தன்னைத் தானே அறிவித்துக் கொண்டார். போலுட் கான் மிகவும் இளையவராக இருப்பதாகவும், பெரிய மங்கோலியப் பேரரசை ஆட்சி செய்யச் சிறிதும் அனுபவமற்றவராக இருப்பதாகவும் கூறித் தன்னைக் கான் என்று அறிவித்துக் கொண்டார். சண்டை, ஒன்றிணைப்பு மற்றும் செழிப்பு ஆகியவை இறுதியாக மந்துகை மற்றும் தயன் கானின் ஆட்சியின் போது அடையப்பட்ட பிறகு அவை இழக்கப்படலாம் என்ற பயம் மங்கோலிய மக்களில் சிலர் இடையே இருந்தது. ஒரு மிகுந்த அனுபவமுடைய தலைவர் தேவை என்று அவர்கள் எண்ணினர். இதன் காரணமாகப் பர்ஸ் போலுட் தனக்கான ஆதரவைத் திரட்ட முடிந்தது. எனினும், மூன்று ஆண்டுகளுக்குப் பிறகு தயன் கானின் நான்காவது மகனான தன்னுடைய சித்தப்பாவுடன் போடி அலக் கான் கூட்டணி வைத்தார். பர்ஸ் போலுட் சினோங்கின் ஆட்சிக்குச் சவால் விடுத்தார். சொந்த மங்கோலியர்கள் மத்தியில் இரத்தம் சிந்துவதைத் தவிர்ப்பதற்காக ஒரு முடிவுக்கு இரு பிரிவினரும் வந்தனர். பர்ஸ் போலுட் சினோங் மகுடத்தைக் கைவிடுவார், போடி அலக் கான் மங்கோலியர்களின் புதிய பெரிய கானாவார் என்ற முடிவுக்கு வந்தனர். அதே நேரத்தில் போடி அலக் கானின் மகன்களும் வெவ்வேறு கான்களாகப் பெயரிடப்பட்டனர். எனினும், மங்கோலியர்களின் பெரிய கான் மகுடத்தை இழந்தது பர்ஸ் போலுட்டுக்கு மிகுந்த இழப்பாக இருந்தது. இதற்குப் பிறகு சீக்கிரமே இவர் இறந்து விட்டார். இவர் அல்டன் கானின் தந்தையாவார். அல்டன் கான் வடக்கு யுவானின் மிகச் சிறந்த தலைவர்களில் ஒருவராவார். பர்ஸ் போலுட் ஒயிரட்களுக்கு மற்றும் பிற மங்கோலியப் பிரிவுகளுக்கு எதிராக எதிரான தனது தந்தையின் படையெடுப்புகளின் போது தன் துணிச்சல் மற்றும் சிறந்த இராணுவத் திறமைகளுக்காக மிகப் பரவலாக அறியப்பட்டவர் ஆவார்.

## உசாத்துணை

பகுப்பு:1519 இறப்புகள்
பகுப்பு:மங்கோலியக் கான்கள்
பகுப்பு:போர்சிசின்
கக்ரேட் சட்டமன்றத் தொகுதி

**கக்ரேட் சட்டமன்றத் தொகுதி** (*Gagret Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது ஊனா மாவட்டத்தில் உள்ளது. ஹமீர்ப்பூர் மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 42 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:ஊனா மாவட்டம்
போடி அலக் கான்

**போடி அலக் கான்** என்பவர் வடக்கு யுவான் அரசமரபின் ஒரு ககானாவார். இவர் 1519 - 1547இல் ஆட்சி புரிந்தார்.

இவர் துர்போலத்தின் மூத்த மகன் ஆவார். இவர் தன் பாட்டன் தயன் கானால் கான் பதவிக்குத் தேர்ந்தெடுக்கப்பட்டார். எனினும், தயன் கானின் இறப்பிற்குப் பிறகு தயன் கானின் மூன்றாவது மகன் பர்ஸ் போலுட் சினோங் பெரிய கானாகத் தன்னைத் தானே அறிவித்துக் கொண்டார். போலுட் கான் மிகவும் இளையவராக இருப்பதாகவும், பெரிய மங்கோலியப் பேரரசை ஆட்சி செய்யச் சிறிதும் அனுபவமற்றவராக இருப்பதாகவும் கூறித் தன்னைக் கான் என்று அறிவித்துக் கொண்டார். சண்டை, ஒன்றிணைப்பு மற்றும் செழிப்பு ஆகியவை இறுதியாக தயன் கானின் ஆட்சியின் போது அடையப்பட்ட பிறகு அவை இழக்கப்படலாம் என்ற பயம் மங்கோலிய மக்களில் சிலர் இடையே இருந்தது. ஒரு மிகுந்த அனுபவமுடைய தலைவர் தேவை என்று அவர்கள் எண்ணினர். இதன் காரணமாகப் பர்ஸ் போலுட் தனக்கான ஆதரவைத் திரட்ட முடிந்தது.

போடி அலக் கான் என்றுமே அதிகாரப் பூர்வமாகத் தன்னுடைய கான் பட்டத்தைத் துறக்கவில்லை. மூன்று ஆண்டுகளுக்குப் பிறகு தயனின் நான்காவது மகன் அலக் கானுடன் இணைந்தார். கான் மகுடத்திற்கு பர்ஸ் போலுட் சினோங்கிற்குச் சவால் விடுக்கத் தேவையான சக்தியுடையவராக போடி அலக் கான் உருவானார். எனினும், மூன்று ஆண்டுகளுக்குப் பிறகு தயன் கானின் நான்காவது மகனான தன்னுடைய சித்தப்பாவுடன் போடி அலக் கான் கூட்டணி வைத்தார். பர்ஸ் போலுட் சினோங்கின் ஆட்சிக்குச் சவால் விடுத்தார். சொந்த மங்கோலியர்கள் மத்தியில் இரத்தம் சிந்துவதைத் தவிர்ப்பதற்காக ஒரு முடிவுக்கு இரு பிரிவினரும் வந்தனர். பர்ஸ் போலுட் சினோங் மகுடத்தைக் கைவிடுவார், போடி அலக் கான் மங்கோலியர்களின் புதிய பெரிய கானாவார் என்ற முடிவுக்கு வந்தனர். அதே நேரத்தில் போடி அலக் கானின் மகன்களும் வெவ்வேறு கான்களாகப் பெயரிடப்பட்டனர். எனினும், மங்கோலியர்களின் பெரிய கான் மகுடத்தை இழந்தது பர்ஸ் போலுட்டுக்கு மிகுந்த இழப்பாக இருந்தது. இதற்குப் பிறகு சீக்கிரமே இவர் 1547இல் இறந்து விட்டார். இவருக்குப் பிறகு இவரது மூத்த மகன் தரைசுங் குதேன் கான் ஆட்சிக்கு வந்தார்.

## உசாத்துண

* Jack Weatherford - *[[The Secret History of the Mongol Queens]]: How the Daughters of Genghis Khan Rescued His Empire* - Crown, 2010.

பகுப்பு:1504 பிறப்புகள்
பகுப்பு:1547 இறப்புகள்
வங்காளதேச அரிசி ஆய்வு நிறுவனம்

**வங்காளதேச அரிசி ஆராய்ச்சி நிறுவனம்** (*Bangladesh Rice Research Institute*; ) என்பது வங்காளதேசத்தில் உள்ள ஒரு விவசாய ஆராய்ச்சி நிறுவனம். இது காசிபூரில் அமைந்துள்ளது. முகமது ஷாஜகான் கபீர் இந்த நிறுவனத்தின் தற்போதைய தலைவர் ஆவார். இந்நிறுவனம் வங்காளதேசத்தின் விவசாய அமைச்சகத்தின் கீழ் இயங்கும் ஒரு தன்னாட்சி நிறுவனமாகும். இது அரிசி உற்பத்தி ஆராய்ச்சியில் நிபுணத்துவம் பெற்றது.

## வரலாறு
வங்காளதேச அரிசி ஆராய்ச்சி நிறுவனம் 1970ஆம் ஆண்டு அக்டோபர் 1 நாள் நிறுவப்பட்டது.  சூன் 2019 நிலவரப்படி, இந்நிறுவனம் 41 வகையான அமான் அரிசி வகைகளை உருவாக்கியுள்ளது.
thumb| நிறுவனத்தின் 2வது கட்டிடம்

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்
*  

பகுப்பு:நெல் ஆய்வு நிலையங்கள்
பகுப்பு:வங்காளதேசம்
ஐசோபோர்னைல் அசிடேட்டு

பகுப்பு:Articles containing unverified chemical infoboxes
Chemical compound

**ஐசோபோர்னைல் அசிடேட்டு** (*Isobornyl acetate*) என்பது அசிடேட் எசுத்தர் அல்லது டெர்பீனாய்டு ஐசோபோர்னியோல் கொண்ட ஒரு கரிமச் சேர்மமாகும் . இது ஒரு இனிமையான பைன் போன்ற வாசனையைக் கொண்ட நிறமற்ற திரவமாகும், மேலும் இந்த நோக்கத்திற்காகவே பல டன் அளவில் உற்பத்தி செய்யப்படுகிறது. கந்தக அமிலம் போன்ற வலுவான அமில வினையூக்கியின் முன்னிலையில் அசிட்டிக் அமிலத்துடன் காம்பீனின் வினை மூலம் இச்சேர்மம் தயாரிக்கப்படுகிறது. ஐசோபோர்னைல் அசிடேட்டின் நீராற்பகுப்பு கற்பூரத்தின் முன்னோடியான ஐசோபோர்னியோலை அளிக்கிறது. 

பல தாவர எக்சுடேட்டுகளைப் போலவே, ஐசோபோர்னைல் அசிடேட் ஆண்டிஃபீடண்ட் பண்புகளைக் கொண்டுள்ளது. 

## மேற்கோள்கள்

பகுப்பு:டெர்பீன்கள் மற்றும் டெர்பினாய்டுகள்
பகுப்பு:அசிட்டேட்டு எசுத்தர்கள்
பகுப்பு:Articles without UNII source
பகுப்பு:Articles without KEGG source
பகுப்பு:Articles without EBI source
பகுப்பு:Articles without InChI source
கற்றல் நாற்கூம்பு

**கற்றல் நாற்கூம்பு** ("கற்றல் கூம்பு", "தக்கத்தின் கூம்பு", அல்லது "தக்கவைப்பு பிரமிடு") என்பது பரவலாக அறியப்பட்ட கற்றல் முறையின் குழுவாகும். கற்றல் மாதிரிகள் மற்றும் பல்வேறு வகையான கற்றலில் தூண்டப்பட்ட பல்வேறு அளவு நினைவாற்றல் தொடர்பான பிரதிநிதித்துவங்கள் இதில் விவரிக்கப்பட்டுள்ளன. பிரதிநிதித்துவங்கள் பொதுவாக "கற்றல் நாற்கூம்பு"க்குள் சதவீதங்கள் மற்றும் தனித்துவமான அடுக்குகள் வழியாகக் கொடுக்கப்பட்டுள்ளன. கற்றலின் அளவுகள் பொதுவாக 5, 10, 20, 30, 50, 75 மற்றும் 90 சதவீதம் எனப் பிரிக்கப்பட்டுள்ளன.

## விளக்கம்
1954ஆம் ஆண்டு வெளிவந்த கற்பித்தலில் ஒலி-ஒளி முறைகள் என்ற ஆசிரியப் புத்தகத்திலிருந்து இத்தகைய மதிப்பீடு தோன்றியதாக நம்பப்படுகிறது. 1960களின் முற்பகுதியில் தேசிய பயிற்சி ஆய்வக நிறுவனத்தால் ஒரு பிரமிடு மாதிரி உருவாக்கப்பட்டது. இந்த கற்றல் பிரமிடு மாதிரியானது இன்னும் இந்த கருத்தின் மையப் பிரதிநிதித்துவமாக உள்ளது. இந்த மாதிரியிலிருந்து ஏராளமான மாதிரிகள் பெறப்பட்டுள்ளன. இந்த தேசிய பயிற்சி ஆராய்ச்சி நிறுவன மாதிரி பொதுவாகப் பின்வரும் பிரதிநிதித்துவத்தைக் காட்டுகிறது.
வலது|thumb|400x400px| கற்றல் நாற்கூம்பு அல்லது கற்றலின் கூம்பு

## விமர்சனங்கள்
எட்கர் டேலின் அனுபவ கூம்பு போன்ற மாதிரிகளின் ஆரம்ப பதிப்புகள் விமர்சனத்திற்கு உள்ளானது. கற்றல் மற்றும் ஆராய்ச்சி பிரமிடுகளுக்கு இடையே முரண்பாடுகள் உள்ளதாக விமர்சகர்கள் தெரிவித்தனர். தேசிய பயிற்சி ஆராய்ச்சி நிறுவன கற்றல் பிரமிடு ஆய்வு பயன்பாட்டில் இல்லாமல் போனது, பெரும்பாலும் அறியப்படாத தரத்தின் அறியப்படாத வழிமுறையில் உள்ளது. நேரம், சோதனையிடப்பட்ட முழுமைத்தொகுதி போன்ற செல்வாக்குமிக்க அளவுருக்களின் அறியப்படாத தணிப்பு, அசல் ஆய்வின் முடிவுகளை நம்பமுடியாததாக ஆக்குகிறது.

## மேற்கோள்கள்


பகுப்பு:நுண்ணறிவு
பகுப்பு:அபிவிருத்தி உளவியல்
பகுப்பு:அறிதிற அறிவியல்
பகுப்பு:கற்றல்
ரெட் ஜெயன்ட் மூவீசு

**ரெட் ஜெயன்ட் மூவிசு**  () என்பது சென்னையை தலைமையிடமாகக் கொண்டு செயல்படும் இந்தியத் திரைப்பட  தயாரிப்பு மற்றும் விநியோக  நிறுவனம் ஆகும். மேலும் இந்த நிறுவனமானது நடிகரும், தொழிலதிபரும் அரசியல்வாதியுமான உதயநிதி ஸ்டாலின் அவர்களுக்கு சொந்தமானதாகும். 

## தயாரிப்புகள்

## விநியோகம்
தயாரிப்பு மட்டுமல்லாமல் திரைப்படங்களை விநியோகமும் செய்கிறது.

## மேற்கோள்கள்

## வெளி இணைப்புகள்

பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படத் தயாரிப்பு நிறுவனங்கள்
பகுப்பு:2008 நிறுவனங்கள்
மனிசா ராமதாசு

**மனிசா ராமதாசு** (*Manisha Ramadass*)  இந்தியாவின் தமிழ்நாட்டைச் சேர்ந்த தொழில்முறை இணை இறகுப்பந்தாட்ட வீராங்கனையாவார். தற்போது சென்னையில் வசித்து வரும் இவர் 2005 ஆம் ஆண்டு சனவரி மாதம் 27 ஆம் தேதியன்று பிறந்தார். திருவள்ளூரைச் சேர்ந்த மனிசா பெண்கள் ஒற்றையர் பிரிவு இணை இறகுப்பந்தாட்ட உலக வெற்றியாளர் போட்டியில் வெற்றி பெற்று தங்கப்பதக்கம் வென்றுள்ளார். இறுதிப் போட்டியில் சப்பான் நாட்டு வீராங்கனை மாமிக்கோ டொயட்டாவை 21-15, 21-15 என்ற நேர் புள்ளிகளில் இவர் வென்றார். இதே தொடரில் இரட்டையர் பிரிவிலும், கலப்பு இரட்டையர் பிரிவிலும் மனிசா இந்தியாவுக்கு வெண்கலப் பதக்கத்தை பெற்றுத் தந்துள்ளார். மேல் மூட்டுகளில் குறைபாடு உள்ள வீராங்கனைகள் பிரிவு இணை இறகுப்பந்தாட்ட உலக வெற்றியாளர் போட்டியில் வெற்றி பெற்ற முதல் தமிழக வீராங்கனை என்ற சிறப்பு மனிசா ராமதாசுவிற்கு கிடைத்துள்ளது. 2022 ஆம் ஆண்டில்தான் மனிசா பன்னாட்டு அளவிலான போட்டிகளில் பங்கேற்க ஆரம்பித்தார். அதே ஆண்டிலேயே எசுப்பானியாவில் நடைபெற்ற இரண்டாம் தர இணை இறகுப்பந்தாட்டப் போட்டியில் வெற்றி பெற்று பட்டம் வென்றார்.

பன்னாட்டு போட்டிகளில்  எசுப்பானியா, பிரேசில், பகுரைன், ஐக்கிய அரபு அமீரகம், கனடா, சப்பான் என பல்வேறு நாடுகளில் நடைபெற்ற போட்டிகளில் 8 தங்கம், ஒரு வெள்ளி, 4 வெண்கலப் பதக்கங்களை மனிசா ராமதாசு வென்றுள்ளது குறிப்பிடத்தக்கது.
## விருதுகள்

## மேற்கோள்கள்

பகுப்பு:2005 பிறப்புகள்
பகுப்பு:வாழும் மக்கள்
பகுப்பு:இந்திய இறகுப்பந்தாட்ட வீரர்கள்
மங்களகிரி சட்டமன்றத் தொகுதி

**மங்களகிரி சட்டமன்றத் தொகுதி** (*Mangalagiri Assembly constituency*) என்பது  இந்தியாவின் ஆந்திரப் பிரதேசத்தின் குண்டூர் மாவட்டத்தில் உள்ள ஒரு மாநில சட்டமன்றத் தொகுதியாகும். எல்லை நிர்ணய ஆணைகளின் (2008) படி, இந்த தொகுதி தடேபள்ளே, மங்களகிரி மற்றும் துக்கிரலா ஆகிய மண்டலங்களை உள்ளடக்கியது. தடிகொண்டா, பொன்னூர், தெனாலி, பிரதிபாடு, குண்டூர் மேற்கு மற்றும் குண்டூர் கிழக்கு ஆகியவற்றுடன் குண்டூர் மக்களவைத் தொகுதியின் ஏழு சட்டமன்றத் தொகுதிகளுள் இதுவும் ஒன்றாகும். 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சியின் சார்பில் போட்டியிட்ட அல்லா ராமகிருஷ்ண ரெட்டி இத்தொகுதியின் தற்போதைய சட்டமன்ற உறுப்பினர் ஆவார். 2019ஆம் ஆண்டு நிலவரப்படி, இத்தொகுதியில் மொத்தம் 268,429 வாக்காளர்கள் உள்ளனர்.

## மண்டலங்கள்
மங்களகிரி சட்டமன்றத் தொகுதியில் தடேபள்ளே, மங்களகிரி மற்றும் துக்கிராலா மண்டலங்கள் உள்ளன.

## சட்டமன்ற உறுப்பினர்கள்

## மேற்கோள்கள்

பகுப்பு:குண்டூர் மாவட்டம்
பகுப்பு:ஆந்திரப் பிரதேச சட்டமன்றத் தொகுதிகள்
மண்டி மக்களவைத் தொகுதி

**மண்டி மக்களவைத் தொகுதி** (*Mandi Lok Sabha constituency*) இந்தியாவின் இமாச்சலப் பிரதேச மாநிலத்திலுள்ள 4 மக்களவைத் தொகுதிகளுள் ஒன்றாகும். இது சம்பா, லாஹௌல் மற்றும் ஸ்பீதி, குல்லு, மண்டி, சிம்லா மற்றும் கின்னௌர் மாவட்டங்களின் பகுதிகளை உள்ளடக்கியது.

## சட்டமன்றத் தொகுதிகள்
இம்மக்களவைத் தொகுதியில் மொத்தம் 17 சட்டமன்றத் தொகுதிகள் அடங்கியுள்ளன.

## வென்றவர்கள்

**குறிப்பு**

## மேற்கோள்கள்

பகுப்பு:இமாச்சலப் பிரதேச மக்களவைத் தொகுதிகள்
இரியூக்கியூ சுண்டெலி

**இரியூக்கியூ சுண்டெலி** (*Ryukyu mouse*) (*மசு கரோலி*) *என்பது [[எலிக்குடும்பம்|முரிடே]]* குடும்பத்தில் உள்ள கொறிணி சிற்றினமாகும். இது கம்போடியா, சீனா, இந்தோனேசியா, சப்பான், லாவோஸ், மலேசியா, தைவான், தாய்லாந்து மற்றும் வியட்நாம் ஆகிய நாடுகளில் காணப்படுகிறது.  1902-ல் முதலில் இந்த சிற்றினம் சப்பானின் இரியூக்கியூ தீவின் மத்திய பகுதியில் உள்ள ஒகினாவாஜிமாவிலிருந்து கிடைத்த மாதிரி அடிப்படையில் *ம. கரோலி* என விவரிக்கப்பட்டது.

## மேற்கோள்கள்

பகுப்பு:Articles with 'species' microformats
பகுப்பு:சுண்டெலிகள்
சர்க்காகாட் சட்டமன்றத் தொகுதி

**சர்க்காகாட் சட்டமன்றத் தொகுதி** (*Sarkaghat Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது மண்டி மாவட்டத்தில் உள்ளது. மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 35 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:மண்டி மாவட்டம்
தெலுபிட் மாவட்டம்

**தெலுபிட் மாவட்டம்**; (மலாய்: *Daerah Telupid*; ஆங்கிலம்: *Telupid District*) என்பது மலேசியா, சபா மாநிலம், சண்டக்கான் பிரிவில் (*Sandakan Division*) உள்ள ஒரு மாவட்டம் ஆகும். இந்த மாவட்டத்தின் தலைநகரம் தெலுபிட் (*Telupid Town*) நகரம். 

முன்பு பெலூரான் மாவட்டத்தின் ஒரு பகுதியாக இருந்த இந்த மாவட்டம், மலேசியாவின் தலைநகரான கோலாலம்பூரில் இருந்து சுமார் 1842 கி.மீ. தொலைவிலும்; சபா மாநிலத்தின் தலைநகரமான கோத்தா கினபாலுவில் இருந்து தென் கிழக்கே, ஏறக்குறைய 217 கி.மீ. தொலைவிலும் உள்ளது.  

## பொது

**[[சபா]]** மாநிலத்தின் சண்டக்கான் பிரிவில் உள்ள மாவட்டங்கள்:

* பெலுரான் மாவட்டம் (*Beluran District*) 
* கினபாத்தாங்கான் மாவட்டம் (*Kinabatangan District*) 
* சண்டாக்கான் மாவட்டம் (*Sandakan District*) 
* தெலுபிட் மாவட்டம் (*Telupid District*) 
* தொங்கோட் மாவட்டம் (*Tongod District*)

## வரலாறு

தெலுபிட் மாவட்டத்தில் முதன்முதலில் 1940-ஆம் ஆண்டுகளில் முதல் குடியேற்றம் நடந்து உள்ளது. இரண்டாம் உலகப் போரின் போது சண்டாக்கான் மரண அணிவகுப்பிற்கான (*Sandakan Death Marches*) முக்கியப் பாதையாகவும் இருந்தது. 

1940-ஆம் ஆண்டுகளில், இந்த மாவட்டத்தில் டூசுன் மக்கள் அதிகமாக வசித்து வந்தனர். 1965-இல், மலேசியாவின் ஒரு பகுதியாக சபா மாறிய சிறிது காலத்திலேயே தற்போதைய மாவட்டம் உருவாக்கப்பட்டது. ஆஸ்திரேலியா அரசாங்கமும்; மலேசிய அரசாங்கமும் இணைந்து ஒரு நெடுஞ்சாலையை அமைக்க ஒப்பந்தம் செய்ததைத் தொடர்ந்து இந்த மாவட்டம் புதிதாக உருவாக்கப்பட்டது.

### தெலுபிட் மாவட்ட நகராட்சி

நெடுஞ்சாலை அமைக்கப் பட்டததைத் தொடர்ந்து, பல உள்கட்டமைப்புகள் அங்கு தொடக்கப் பட்டன. 1970-இல் ஐக்கிய சபா தேசிய அமைப்பின் (*United Sabah National Organisation*) (**USNO**) நிர்வாகத்தின் கீழ், தெலுபிட் ஒரு துணை மாவட்டமாக மாற்றப்பட்டது. 

2015-ஆம் ஆண்டில், தெலுபிட் ஒரு முழு மாவட்டமாகத் தகுதி உயர்த்தப்பட்டது அத்துடன் ஒரு மாவட்ட நகராட்சியும் நிறுவப்பட்டது.

## மேற்கோள்கள்

## மேலும் படிக்க

* 
* 
* 

## மேலும் காண்க
* மலேசியாவின் மாவட்டங்கள்

## வெளி இணைப்புகள்
* Telupid District Office

பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
பர்மிய சிறிய வயல் எலி

பகுப்பு:சுண்டெலிகள்

**பர்மிய சிறிய வயல் எலி** (*Mus lepidoides*-*மசு லெபிடோயிடிசு*) என்பது முரிடே குடும்பத்தில் உள்ள ஒரு வகை கொறிணி சிற்றினம் ஆகும். மத்திய மியான்மரில் *ம. லெபிடோயிடிசு* சுமார் 75 ஆண்டுகளுக்கு முன்பு விவரிக்கப்பட்டது. ஆனால் இது இந்தியச் சிறிய வயல் எலி *ம. போடுகா*வின் துணையினமாகச் சிற்றினத் தகுதி நிராகரிக்கப்பட்டது. சமீபத்தில் சேகரிக்கப்பட்ட மாதிரிகளிலிருந்து மேற்கொள்ளப்பட்ட இழைமணி மற்றும் உட்கரு மரபணுக்களின் டி. என். ஏ. வரிசைகள், மற்றும் உருவவியல் மறுமதிப்பீட்டுடன் *ம. லெபிடோயிடிசு* அனைத்து *மசு* சிற்றினங்களிலிருந்தும் இதனை வேறுபடுத்தி தனிச்சிற்றினமாக இதனை உறுதிப்படுத்துகிறது.

## மேற்கோள்கள்
பெரகமன்னா, ஆரிக்கோடு

**பெரகமன்னா** (*Perakamanna*) இந்திய நாட்டின் கேரள மாநிலம் மலப்புரம் மாவட்டத்தில் உள்ள ஒரு கிராமம்.

## மக்கள்தொகையியல்
2001 ஆம் ஆண்டு இந்திய மக்கள் தொகை கணக்கெடுப்பின் படி, பெரகமன்னாவில் 8358 ஆண்கள் மற்றும் 8721 பெண்கள் ஆக மொத்தம் 17079 மக்கள் உள்ளனர்.

## போக்குவரத்து
பெரகமன்னா கிராமம் மேற்கில் ஃபெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 புளிக்கல் வழியாக செல்கிறது. வடக்குப் பகுதி கோவா மற்றும் மும்பை நகரங்கள் உடன் இணைகிறது.தெற்குப் பகுதி கொச்சி மற்றும் திருவனந்தபுரம் உடன் இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் 181 வழியாக இணைக்கிறது.அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம். அருகிலுள்ள பெரிய ரயில் நிலையம் ஃபெரோக் என்ற இடத்தில் உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
எரிமலை சுண்டெலி

**எரிமலை சுண்டெலி** (*Volcano mouse*) அல்லது **சாவகம் மூஞ்சூறு சுண்டெலி** (*மசு வல்கனி*) என்பது முரிடே குடும்பத்தில் உள்ள கொறிணி சிற்றினமாகும். இதுஇந்தோனேசியாவில் மட்டுமே காணப்படும் அகணிய உயிரி. இதன் உடல் நீளம் 80 முதல் 92 மி.மீ. நீளமுடையது. வாலின் நீளம் 84 முதல் 92 மி.மீ. ஆகும். இந்த சுண்டெலியின் உடல் மற்றும் வாலின் நீளம் சமமானது. பெண் சுண்டெலி மூன்று இணை பாற்சுரப்பிகளைக் கொண்டுள்ளது. இவை  பெரும்பாலும் இரவாடுதல் வகையின.

## மேற்கோள்கள்

பகுப்பு:Articles with 'species' microformats
பகுப்பு:சுண்டெலிகள்
பகுப்பு:இந்தோனேசியப் பாலூட்டிகள்
பகுப்பு:அகணிய உயிரிகள்
கரக்குன்னு, நிலம்பூர்

**கரக்குன்னு, நிலம்பூர்** (*Karakunnu*) இந்திய நாட்டின் கேரள மாநிலம் மலப்புரம் மாவட்டம் திருக்கலங்கோடு பஞ்சாயத்தில் உள்ள ஒரு கிராமம்.

## மக்கள்தொகையியல்
2001 ஆம் ஆண்டு இந்திய மக்கள் தொகைக் கணக்கெடுப்பு படி காரக்குன்னு  கிராமத்தில் 6,890 ஆண்கள் மற்றும் 7,102 பெண்கள் என மொத்தம் 13,992 மக்கள்தொகையைக் கொண்டிருந்தது.

## குறிப்பிடத்தக்கவர்கள்
* முஹம்மது (காரக்குன்னு), எழுத்தாளர், 1950 இல் காரக்குன்னு கிராமத்தில் பிறந்தார்.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பேசின் பாலம், சென்னை

**பேசின் பாலம்** (*Basin bridge*) என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில்  13.106535°N, 80.275340°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 28 மீட்டர் உயரத்தில் அமைந்துள்ள ஒரு புறநகர்ப் பகுதியாகும். பாரிமுனை, ராயபுரம், ஜார்ஜ் டவுன், காசிமேடு, தண்டையார்பேட்டை,  வண்ணாரப்பேட்டை, சௌகார்பேட்டை, வள்ளலார் நகர், மண்ணடி மற்றும் கொண்டித்தோப்பு ஆகியவை பேசின் பாலம் பகுதிக்கு அருகிலுள்ள முக்கியமான ஊர்களாகும்.

## போக்குவரத்து
பேசின் பாலம் பகுதிக்கு அருகில் வள்ளலார் நகர் பேருந்து நிலையம் உள்ளது. சென்னை மாநகரப் போக்குவரத்துக் கழகம், பேசின் பாலத்தின் அருகில் உள்ள சாலைகளான சென்னை - திருத்தணி - ரேணிகுண்டா தேசிய நெடுஞ்சாலை மற்றும் வால்டாக்ஸ் சாலை வழியாக, பல பேருந்து சேவைகளை அளிக்கிறது. பேசின் பாலம் சாலை, இங்குள்ள முக்கியமான சாலையாகும். பிராட்வே பேருந்து நிலையம் இங்கிருந்து சுமார் 4 கி.மீ. தொலைவில் அமைந்துள்ளது. பேசின் பாலம் பகுதிக்கு அருகிலுள்ள, 89 வருடங்கள் பழமையான யானை கவுனி பாலம் இடிக்கப்பட்டு, ரூ.30.78 கோடி திட்ட மதிப்பீட்டில் புது பாலம் ஒன்று கட்டப்பட்டு வருகிறது. இந்த  யானை கவுனி பாலம் சீரமைப்பின் காரணமாக, பேசின் பாலம் பகுதியில் போக்குவரத்து நெரிசல் அதிகமாக ஏற்பட்டுள்ளது. சீரமைக்கப்படும் யானை கவுனி பாலம் 156.12 மீட்டர் நீளமுள்ளதாக இருக்கும். பேசின் பாலம் சந்திப்பு தொடருந்து நிலையம் மற்றும் வண்ணாரப்பேட்டை மெட்ரோ இரயில் நிலையம் ஆகியவற்றால், பேசின் பாலம், தொடருந்து சேவைகளைப் பெறுகிறது. தேசிய இரயில் நிலையங்களில் ஒன்றான புரட்சித் தலைவர் டாக்டர் எம். ஜி. இராமச்சந்திரன் மத்திய இரயில் நிலையம்,  இங்கிருந்து 3 கி.மீ தொலைவில் உள்ளது. மைசூரிலிருந்து சென்னைக்கு இயக்கப்படுகின்ற, தென்னிந்தியாவின் முதலாவது மற்றும் இந்தியாவின் ஐந்தாவது வந்தே பாரத் விரைவு இரயில், பேசின் பாலம் சந்திப்பு தொடருந்து நிலையத்தைக் கடந்து செல்கின்றது. சென்னைக்கும் மைசூருக்கும் இடைப்பட்ட 504 கி.மீ. தூரத்தை 7 மணி நேரத்தில், இந்த இரயில் பயணம் நிறைவு செய்கிறது. மேலும், ரூ.19 கோடி செலவில், வந்தே பாரத் விரைவு இரயில்களுக்காக, பராமரிப்புப் பணிமனை ஒன்று பேசின் பாலம் சந்திப்பு தொடருந்து நிலையத்தை ஒட்டி அமையவிருக்கிறது. சென்னை பன்னாட்டு வானூர்தி நிலையம் பேசின் பாலத்திலிருந்து சுமார் 22 கி.மீ. தொலைவில் அமைந்துள்ளது.
## அரசியல்
பேசின் பாலம் பகுதியானது, துறைமுகம் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பி. கே. சேகர் பாபு ஆவார். மேலும் இப்பகுதி, மத்திய சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக தயாநிதி மாறன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

## வெளி இணைப்புகள்
https://geohack.toolforge.org/geohack.php?pagename=%E0%AE%AA%E0%AF%87%E0%AE%9A%E0%AE%BF%E0%AE%A9%E0%AF%8D_%E0%AE%AA%E0%AE%BE%E0%AE%B2%E0%AE%AE%E0%AF%8D,_%E0%AE%9A%E0%AF%86%E0%AE%A9%E0%AF%8D%E0%AE%A9%E0%AF%88&params=13_06_23.5_N_80_16_31.2_E_type:city

பகுப்பு:சென்னை மாவட்டத்திலுள்ள ஊர்களும் நகரங்களும்
அல்மாசு மருத்துவமனை

**அல்மாசு மருத்துவமனை**  (*Almas Hospital*) இந்திய நாட்டின் கேரள மாநிலம் கோட்டக்கல் என்ற ஊரில் உள்ள ஒரு சுகாதாரப் பாதுகாப்பு வசதி பெற்ற மருத்துவமனையாகும். இங்கு  24 மணி நேர ஆய்வகம், மருத்துவ ஆய்வகம் மற்றும் அலகிடும்  சேவைகளைக் கொண்ட 400 படுக்கை வசதிகள் உள்ளன..

## மேற்கோள்கள்

## புற இணைப்புகள்
* அதிகாரப்பூர்வ இணையதளம்

பகுப்பு:கேரளத்திலுள்ள மருத்துவமனைகள்
பகுப்பு:மலப்புறம் மாவட்டம்
தொங்கோட் மாவட்டம்

**தொங்கோட் மாவட்டம்**; (மலாய்: *Daerah Tongod*; ஆங்கிலம்: *Tongod District*) என்பது மலேசியா, சபா மாநிலம், சண்டக்கான் பிரிவில் (*Sandakan Division*) உள்ள ஒரு மாவட்டம் ஆகும். இந்த மாவட்டத்தின் தலைநகரம் தொங்கோட் (*Tongod Town*) நகரம். 

சபா மாநிலத்தில் மிகப்பெரிய மாநிலமாகக் கருதப்படும் இந்தத் தொங்கோட் மாவட்டம், மலேசியாவின் தலைநகரான கோலாலம்பூரில் இருந்து சுமார் 1747 கி.மீ. தொலைவிலும்; சபா மாநிலத்தின் தலைநகரமான கோத்தா கினபாலுவில் இருந்து தெற்கே, ஏறக்குறைய 254 கி.மீ. தொலைவிலும் உள்ளது.  

## பொது

**[[சபா]]** மாநிலத்தின் சண்டக்கான் பிரிவில் உள்ள மாவட்டங்கள்:

* பெலுரான் மாவட்டம் (*Beluran District*) 
* கினபாத்தாங்கான் மாவட்டம் (*Kinabatangan District*) 
* சண்டாக்கான் மாவட்டம் (*Sandakan District*) 
* தெலுபிட் மாவட்டம் (*Telupid District*) 
* தொங்கோட் மாவட்டம் (*Tongod District*)

## வரலாறு

இந்த மாவட்டம் முதன்முதலில் 1977-ஆம் ஆண்டு கினபாத்தாங்கான் மாவட்டத்தின் துணை மாவட்டமாக (*Daerah Kecil*) நிறுவப்பட்டது. நிர்வாகப் பொறுப்புகள் கெனிங்காவ் மாவட்டத்தை சேர்ந்த சார்லஸ் அன்டாவ் (*Charles Andau*) என்பவரிடம் ஒப்படைக்கப்பட்டன. 

அவர் உதவி மாவட்ட அதிகாரியாகவும், கினபாத்தாங்கான் மாவட்டத்தின் மாவட்ட அதிகாரிக்கு துணை அதிகாரியாகவும் இருந்தார். 1 மார்ச் 1999-இல், தொங்கோட் துணை மாவட்டம் ஒரு முழு மாவட்டமாகத் தகுதி உயர்த்தப்பட்டது.

24 மே 1999-இல், ரானாவ் மாவட்டத்தை சேர்ந்த மேத்யூ சேட்டர் (*Major Matthew Sator*) என்பவர் முதல் மாவட்ட அதிகாரியாக நியமிக்கப்பட்டார். பின்னர் அங்கு செயலகக் கட்டடத்திற்குப் பதிலாக ஒரு புதிய நிர்வாகக் கட்டடம் கட்டப்பட்டது.

## மக்கள்தொகை

2010-ஆம் ஆண்டு மக்கள்தொகை கணக்கெடுப்பின்படி, மாவட்டத்தின் மொத்த மக்கள் தொகை 35,341 ஆகும்.

தொங்கோட் மாவட்டத்தின் மொத்த பரப்பளவு 10,052 சதுர கி.மீ. இது ஒரு குறைந்த மக்கள்தொகை கொண்ட மாவட்டமாகும். ஓராங் சுங்கை (*Orang Sungai*) மற்றும் கடசான்-டூசுன் (*Kadazan-Dusun*) ஆகிய இரு இனக்குழுக்கள் இந்த மாவட்டத்தில் முதன்மையான இனக்குழுக்களாக உள்ளனர்.

## காட்சியகம்

File:Telupid Sabah Oilpalm-Plantation-along-Buis-Kiabau-Road-01.jpg|மெலியாவ் மலைத்தொடர்
File:RiversOfSabah Sungai-Milian-01.jpg|மிலியான் ஆறு
File:Telupid Sabah Telupid-Tongod-Road-01.jpg|தெலுபிட்-தொங்கோட் சாலை
File:Tongod Sabah Colonial-houses-01.jpg|பிரித்தானிய காலனித்துவக் காலத்து வீடு
File:Tongod Sabah Kedai-Runcit-01.jpg|தொங்கோட் கிராமத்தில் மளிகைக்கடை

## மேற்கோள்கள்

## மேலும் படிக்க

* 
* 
* 

## மேலும் காண்க
* மலேசியாவின் மாவட்டங்கள்

## புற இணைப்புகள்

* Tongod District Office

பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
கேத்திரி

**கேத்திரி** (**Khetri**), இந்தியாவின் இராஜஸ்தான் மாநிலத்தில் வடகிழக்கில் உள்ள செகாவதி பிரதேசத்தில் உள்ள சுன்சுனூ மாவட்டத்தில் அமைந்த நகராட்சி ஆகும்.  கேத்திரி நகரத்தை இராஜா கேத் சிங் நிறுவினார். கேத்திரி செப்பு கனிமத்திற்கு பெயர் பெற்றது. கேத்திரி நகரம் ஜெய்ப்பூருக்கு வடக்கே 164.1 கிலோ மீட்டர் தொலைவிலும்; தில்லிக்கு தென்மேற்கே 216.9 கிலோ மீட்டர் தொலைவிலும் உள்ளது.

## வரலாறு
பிரித்தானிய இந்தியாவின் ஆட்சியின் போது கேத்திரி சமஸ்தானத்தின் மன்னராக இருந்த கேத்திரி மன்னர் அஜித் சிங், விவேகானந்தரின் நண்பராகவும், சீடராகவும் இருந்தார்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 20 வார்டுகளும், 3,149 வீடுகளும் கொண்ட கேத்திரி நகரத்தின் மக்கள் தொகை 18,209 ஆகும். அதில் 9,451 ஆண்கள்  மற்றும் பெண்கள்  8,758  ஆக உள்ளனர். பாலின விகிதம் 1000 ஆண்களுக்கு 927 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 2347 (13%) ஆகவுள்ளனர். இதன் சராசரி  எழுத்தறிவு 80.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,765 மற்றும் 128	 ஆகவுள்ளனர். இதன் மக்கள் தொகையில் இந்துக்கள் 89.68%, இசுலாமியர் 10.09% மற்றும் பிறர் 0.23% ஆகவுள்ளனர். 

## கேத்திரி கோட்டை
கேத்திரி கோட்டை 1754ல் மன்னர் போபால் சிங் செகாவத் என்பவரால் கட்டப்பட்டது.
## இதனனையும் காண்க
* கேத்திரி மன்னர் அஜித் சிங் 
## மேற்கோள்கள்

## வெளி இணைப்புகள்
* Genealogy of Khetri Rulers

பகுப்பு:சுன்சுனு மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
கூனாக் மாவட்டம்

**கூனாக் மாவட்டம்**; (மலாய்: *Daerah Kunak*; ஆங்கிலம்: *Kunak District*) என்பது மலேசியா, சபா மாநிலம், தாவாவ் பிரிவில் உள்ள ஒரு நிர்வாக மாவட்டம் ஆகும். கூனாக் மாவட்டத்தின் தலைநகரம் கூனாக் நகரம் (*Kunak Town*).

மலேசியாவின் தலைநகரான கோலாலம்பூரில் இருந்து  தொலைவிலும்; சபா மாநிலத்தின் தலைநகரமான கோத்தா கினபாலு மாநகரத்தில் இருந்து ) தொலைவிலும் இந்த மாவட்டம் அமைந்துள்ளது. 2020-ஆம் ஆண்டு மலேசிய மக்கள் தொகைக் கணக்கெடுப்பின்படி கூனாக் மாநிலத்தில் 68,893 மக்கள் வசிக்கின்றனர். 

## பொது

**[[சபா]]** மாநிலத்தின் தாவாவ் பிரிவில் உள்ள மாவட்டங்கள்:

* கலாபாக்கான் மாவட்டம்  (*Kalabakan District*) 
* கூனாக் மாவட்டம் (*Kunak District*) 
* லகாட் டத்து மாவட்டம் (*Lahad Datu District*) 
* செம்பூர்ணா மாவட்டம் (*Semporna District*) 
* தாவாவ் மாவட்டம் (*Tawau District*)

## மக்கள் தொகையியல்

2020-ஆம் ஆண்டு மக்கள் தொகை கணக்கெடுப்பின்படி, கூனாக் மாவட்டத்தின் மக்கள் தொகை 68,893 ஆகும். பெரும்பான்மையோர் பஜாவு (*Bajau*); மற்றும் பூகிஸ் இனக் குழுவினர். இவர்களுக்கு அடுத்து ஓராங் சுங்கை (*Orang Sungei*) இன மக்களும் அதிகமாக உள்ளனர்.

கணிசமான அளவில் சீன சிறுபான்மையினரும் உள்ளனர். கூனாக் நகரத்தில் கடை வணிகம் செய்கின்றனர். அத்துடன் புறநகர்ப் பகுதிகளில் எண்ணெய்ப் பனை மரங்களை (*Oil Palms*) நடுவதிலும் ஈடுபட்டு உள்ளனர்.

அத்துடன் அருகில் உள்ள தெற்கு பிலிப்பீன்சு பகுதியின் சூலு தீவுக்கூட்டம் (*Sulu Archipelago*); மற்றும் மிண்டனாவோ (*Mindanao*) பகுதியில் இருந்தும், கணிசமான எண்ணிக்கையில் சட்டவிரோதமாகக் குடியேறியவர்களும் உள்ளனர்.

## காட்சியகம்

File:Kunak Sabah TownViews-02.jpg|கூனாக்கில் பழைய கடை.
File:Kunak Sabah SimeDarbyPalmoilStorage-01.jpg|கூனாக்கில் பாமாயில் சேமிப்பு கொள்கலன்கள்.
File:Sunset in Kunak.jpg|கூனாக்கில் சூரிய மறைவு
File:Kunak Sabah ViewFromJetty-05.jpg|கூனாக் படகுத் துறை
File:District-Kunak Sabah Malaysia-Federal-Route-13-01.jpg|கூனாக் சாலை


## மேற்கோள்கள்

## புற இணைப்புகள்
* 
* Kunak District Council
* Kunak District Office

## மேலும் படிக்க

* 
* 
* 

## மேலும் காண்க
மலேசியாவின் மாவட்டங்கள்

பகுப்பு:Coordinates on Wikidata
பகுப்பு:சபா
பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
பஞ்சார் சட்டமன்றத் தொகுதி

**பஞ்சார் சட்டமன்றத் தொகுதி** (*Banjar Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது குல்லு மாவட்டத்தில் உள்ளது. மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 24 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:குல்லு மாவட்டம்
மென்மையான சுண்டெலி

**மென்மையான சுண்டெலி** (*Delicate mouse*-*மசு தெனெல்லசு*) என்பது முரிடே குடும்பத்தில் உள்ள ஒரு கொறிணி சிற்றினமாகும். இது எத்தியோப்பியா, கென்யா, சோமாலியா, சூடான், தான்சானியா மற்றும் எரித்திரியாவில் காணப்படுகிறது. இதன் இயற்கையான வாழ்விடம் உலர் புன்னிலம் ஆகும்.

## மேற்கோள்கள்

பகுப்பு:சுண்டெலிகள்
தாமசு குள்ள சுண்டெலி

**தாமசு குள்ள சுண்டெலி** (*Thomas's pygmy mouse-மசு சோரெல்லா*) என்பது முரிடே குடும்பத்தில் உள்ள கொறிணி சிற்றினமாகும்.

## பரவல்
இது அங்கோலா, கேமரூன், கொங்கோ குடியரசு, காங்கோ மக்களாட்சிக் குடியரசு, காபோன், கென்யா, உருவாண்டா, தெற்கு சூடான், தன்சானியா மற்றும் உகாண்டா ஆகிய நாடுகளில் காணப்படுகிறது .

## வாழிடம்
இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் உலர் புன்னிலம் ஆகும்.

## விளக்கம்
தாமசு குள்ள சுண்டெலி இரண்டு வெட்டுப்பற்கள் மேல் தாடையிலும், பெரும்பாலான *மசு* சிற்றினங்களை விட நீண்ட நகங்களையும் உடல் நீளத்துடன் ஒப்பிடும்போது சிறிய வாலினையும் கொண்டுள்ளன. இவை அரிதாகவே வெளியில் காணப்படுகின்றன மற்றும் இவற்றின் வளைத் தோண்டியே இவற்றைப் பிடிக்க முடியும்.

## மேற்கோள்கள்

பகுப்பு:Articles with 'species' microformats
பகுப்பு:சுண்டெலிகள்
செட்சர் குள்ள சுண்டெலி

**செட்சர் குள்ள சுண்டெலி** (*Setzer's pygmy mouse*)(*மசு செட்செரி*) என்பது முரிடே குடும்பத்தில் உள்ள கொறிணி சிற்றினமாகும். இது போட்சுவானா, நமீபியா மற்றும் சாம்பியாவில் காணப்படுகிறது.

## வாழிடம்
வறண்ட புன்னிலம், ஆறுகள், நன்னீர் ஏரிகள் மற்றும் இடைப்பட்ட நன்னீர் ஏரிகள் ஆகியவை இதன் இயற்கை வாழ்விடங்களாகும்.
போட்சுவானாவில் இது பகுதி வறண்ட பகுதிகளில் உள்ள களர்நில மற்றும் ஈரநிலங்களின் விளிம்புகளிலிருந்து அறியப்படுகிறது. தெற்கு அங்கோலாவின் மெசிக் மத்திய உயர்நிலங்களில் உள்ள மியோம்போ வனப்பகுதியில் பரவலாக காணப்பட்டது. இங்கு இது குய்டோ மற்றும் குவானாவல் நதிகளின் ஆதாரங்கள் மற்றும் குண்டே நீர்வீழ்ச்சிப் பகுதிகளில் காணப்படுவது பதிவு செய்யப்பட்டது.

## விளக்கம்
செட்சர் குள்ள சுண்டெலியின் உடல் நீளம் 54 மி.மீ. ஆகும். வால் 31 முதல் 48 மிமீ வரை நீளமுடையது. இதன் எடை 5 முதல் 9 கிராம் வரையும் உள்ளது. மென்மையான உரோமம் வெளிர் பப் அல்லது வெளிர் ஆரஞ்சு நிறமானது.

## மேற்கோள்கள்

பகுப்பு:Articles with 'species' microformats
பகுப்பு:சுண்டெலிகள்
பிதாபுரம் சட்டமன்றத் தொகுதி

**பிதாபுரம் சட்டமன்றத் தொகுதி** (*Pithapuram Assembly constituency*) என்பது இந்தியாவின்ஆந்திரப் பிரதேசத்தின் காக்கிநாடா மாவட்டத்தில் உள்ள ஒரு மாநில சட்டமன்றத் தொகுதியாகும். இது காக்கிநாடா மக்களவைத் தொகுதியில் துனி, பிரத்திபாடு, காக்கிநாடா ஊரகம், பெத்தாபுரம், காக்கிநாடா நகரம் மற்றும் ஜக்கம்பேட்டா ஆகிய ஏழு சட்டமன்றப் பிரிவுகளில் ஒன்றாகும். 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சி சார்பில் போட்டியிட்டு வெற்றி பெற்ற டோராபாபு பெண்டம் இத்தொகுதியின் தற்போதைய சட்டமன்ற உறுப்பினர் ஆவார். மார்ச்சு 25, 1999ஆம் ஆண்டு நிலவரப்படி இத்தொகுதியில் மொத்தம் 229,591 வாக்காளர்கள் உள்ளனர்.

## மண்டலங்கள்
சட்டமன்றத் தொகுதியை உருவாக்கும் மூன்று மண்டலங்கள்:

## சட்டமன்ற உறுப்பினர்கள்

## சென்னை மாநிலம்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
இராப்தாடு சட்டமன்றத் தொகுதி

**இராப்தாடு சட்டமன்றத் தொகுதி** (*Raptadu Assembly constituency*) என்பது இந்தியாவின் ஆந்திரப் பிரதேச சட்டப் பேரவையின் ஒரு தொகுதி ஆகும். அனந்தபூர் மாவட்டத்தில் உள்ள 6 தொகுதிகளில் இதுவும் ஒன்று.

ஒய். எஸ். ஆர். காங்கிரஸ் கட்சியின் தோப்புதுர்த்தி பிரகாஷ் ரெட்டி தற்போது இத்தொகுதியின் சட்டமன்றத் தொகுதி உறுப்பினர்.

## கண்ணோட்டம்
இது ஸ்ரீ சத்ய சாய் மாவட்டத்தில் உள்ள மதகாசிரா, இந்துபுரம், பெனுகொண்டா, புட்டபர்த்தி, தர்மாவரம் மற்றும் கதிரி ஆகிய ஆறு சட்டமன்றத் தொகுதிகளுடன் இந்துபுரம் மக்களவைத் தொகுதியின் ஒரு பகுதியாகும்.

## மண்டலங்கள்
ஆத்மகூர், ராப்தாடு, கனகனப்பள்ளி, சி.கே.பள்ளி மற்றும் ராமகிரி மண்டலங்கள், அனந்தபூர் மண்டலம் (பகுதி)

## சட்டமன்ற உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:அனந்தபூர் மாவட்டம்
புர்ரா மதுசூதன் யாதவ்

**புர்ரா மதுசூதன் யாதவ்** (*Burra Madhusudan Yadav*)(பிறப்பு 15 மே 1972) என்பவர் இந்திய அரசியல்வாதியும் ஆந்திரப் பிரதேச மாநிலத்தைச் சேர்ந்த பொது ஒப்பந்ததாரரும் ஆவார். இவர் 2019ஆம் ஆண்டில் ஒய். எஸ். ஆர். காங்கிரஸ் கட்சியின் சார்பில் கனிகிரி சட்டமன்றத் தொகுதியிலிருந்து ஆந்திரப் பிரதேச சட்டப் பேரவைக்குச் சட்டமன்ற உறுப்பினராகத் தேர்ந்தெடுக்கப்பட்டார்.

## தனிப்பட்ட வாழ்க்கை
யாதவ் 1972ஆம் ஆண்டு மே 15ஆம் தேதி ஆந்திரப் பிரதேசத்தின் பிரகாசம் மாவட்டத்தில் உள்ள சிவபுரத்தில் புர்ரா சீனாபேரய்யா மற்றும் லக்ஷ்மம்மா ஆகியோருக்கு மகனாகப் பிறந்தார். இடைநிலைக் கல்வி வரை படித்தவர். இவருக்கு லட்சுமி என்ற பெண்ணுடன் திருமணமாகி 3 குழந்தைகள் உள்ளனர். இவர் கனிகிரியில் வசித்து வருகிறார். இவரின் மகள் அம்ருதா பார்கவி, பெனமலூர் சட்டமன்றத் தொகுதி சட்டமன்றத் தொகுதி உறுப்பினர் கொலுசு பார்த்தசாரதியின் மகன் நிதின் கிருஷ்ணாவை மணந்தார்.

## அரசியல்
யாதவ் ஒரு பொது ஒப்பந்ததாரர். ஒருங்கிணைந்த ஆந்திராவின் முன்னாள் முதல்வர் எ. சா. ராஜ்சேகர் உத்வேகத்தால் அரசியலில் நுழைந்து, ஒய். எஸ். ஆர். காங்கிரஸ் கட்சியில் சேர்ந்தார். 2014ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சி சார்பில் கனிகிரி தொகுதியில் போட்டியிட்டு தெலுங்கு தேசம் கட்சியின் கதிரி பாபு ராவிடம் தோல்வியடைந்தார்.

பின்னர் ஒய். எஸ். ஆர். காங்கிரசு கட்சியில் இணைந்த ராவ், 2019 ஆந்திரப் பிரதேச சட்டப் பேரவைத் தேர்தலில் அக்கட்சி சார்பில் போட்டியிடலாம் என்று தெரிவிக்கப்பட்டது. இருப்பினும், வாய்ப்பு யாதவுக்கு வழங்கப்பட்டது. ராவ் வேறு தொகுதியில் போட்டியிட்டு வெற்றி பெற்றார்.

செப்டம்பர் 2021-ல், இவர் ஆந்திரப் பிரதேச அரசாங்கத்தால் திருமலை திருப்பதி தேவஸ்தானங்களின் நிர்வாகக் குழுவின் அறங்காவலராக நியமிக்கப்பட்டார். இவர் ஏப்ரல் முதல் நவம்பர் 2022 வரை ஒய். எஸ். ஆர். காங்கிரஸ் கட்சியின் பிரகாசம் மாவட்ட பிரிவின் தலைவராகச் செயல்பட்டார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பிரகாசம் மாவட்ட நபர்கள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
தட்டமுடி சுண்டெலி

**தட்டமுடி சுண்டெலி** (*Flat-haired mouse*-*மசு பிளாட்டிதிரிக்சு*) என்பது முரிடே குடும்பத்தில் உள்ள கொறிணி சிற்றினமாகும். இது இந்தியாவில் மட்டுமே காணப்படும் அகணிய உயிரி. இது தென்னிந்தியா மற்றும் மத்திய இந்தியா முழுவதும் பரவலாகக் காணப்படுகிறது.

## விளக்கம்
தட்டமுடி சுண்டெலியின் உடல் நீளம் சராசரியாக 95 மி.மீ. வால் உடல் நீளத்தை விட சிறியதாகக் காணப்படும். முதுகு புறம் அடர் பழுப்பு நிறத்திலிருந்து வெளிர் பழுப்பு நிறமாக இருக்கும். கீழ்ப்பகுதி பொதுவாக வெள்ளை நிறத்தில் தெளிவான கோட்டுடன் காணப்படும். காலில் ஒரு இருண்ட பட்டை ஒன்று காணப்படும். பயிரிடப்பட்ட வயல்கள், மலைப்பாங்கான காடுகள் வறண்ட ஆற்றுப் படுகைகளில் இந்த சுண்டெலி காணப்படும்.

## மேற்கோள்கள்

பகுப்பு:இந்தியப் பாலூட்டிகள்
பகுப்பு:இந்திய அகணிய உயிரிகள்
பகுப்பு:சுண்டெலிகள்
போனி கேப்ரியல்

**ஆர் போனி நோலா கேப்ரியல்** *(R'Bonney Nola Gabriel)* (பிறப்பு: மார்ச் 20, 1994) ஒரு அமெரிக்க அழகுப் போட்டியின் அணிவகுப்பு வடிவழகி ஆவார். இவர் பிரபஞ்ச அழகி 2022 பட்டத்தை வென்றார். அமெரிக்காவிலிருந்து பட்டத்தை வென்ற ஒன்பதாவது போட்டியாளர் ஆனார். முன்னதாக, நெவாடாவின் ரெனோவில் நடைபெற்ற அமெரிக்க அழகி 2022 (மிஸ் யுஎஸ்ஏ) போட்டியில் வெற்றி பெற்றவர்.

## ஆரம்ப வாழ்க்கை மற்றும் கல்வி
கேப்ரியல் டெக்சாஸின் ஹியூஸ்டனில் பிலிப்பைன்ஸ் தந்தை ரெமிஜியோ போன்சன் "ஆர். பான்" கேப்ரியல் மற்றும் அமெரிக்க தாய் டானா வாக்கர் ஆகியோருக்குப் பிறந்தார். இவருக்கு மூன்று மூத்த சகோதரர்கள் உள்ளனர். இவரின் தந்தை பிலிப்பைன்சில் பிறந்தவர் மற்றும் மணிலாவைச் சேர்ந்தவர். 25 வயதில் வாஷிங்டன் மாநிலத்திற்கு குடிபெயர்ந்தார். இவரின் தாயார் டெக்சாஸின் பியூமண்ட் நகரைச் சேர்ந்தவர். கேப்ரியல் நார்த் டெக்சாஸ் பல்கலைக்கழகத்தில் ஆடை வடிவமைப்புத் துறையில் இளங்கலைப் பட்டம் பெற்றார். இவர் இப்போது சுற்றுச்சூழலுக்கு உகந்த ஆடைகளை உருவாக்கும் வடிவமைப்பாளராகவும், விளம்பர வடிவழகியாகவும் பணியாற்றுகிறார்.

## காட்சி அணிவகுப்பு
இவர் கெமா அமெரிக்க அழகி 2020 போட்டியில் கலந்து கொண்டதே இ்வ்வாறான போட்டிக்கான இவரது முதல் பயணமாகும். அங்கு இவர் முதல் 5 இறுதிப் போட்டியாளர்களில் ஒருவராக இடம் பிடித்தார். இவர் டெகசாசு அமெரிக்க அழகி 2021 போட்டியில் ஹாரிஸ் கவுண்டி அழகியாக போட்டியிட்டார் மற்றும் மெக்அலனின் விக்டோரியா ஹினோஜோசாவிடம் முதல் இரண்டாம் இடத்தைப் பிடித்தார்.

இவர் டெக்சாசு அமெரிக்க அழகி 2022 பட்டத்தை வென்றார் மற்றும் அமெரிக்க அழகி 2022 இல் டெக்சாஸை பிரதிநிதித்துவப்படுத்தினார். இப்போட்டியில் இவர் அமெரிக்க அழகி 2022 ஆக முடிசூட்டப்பட்டார், பிலிப்பைன்ஸ் வம்சாவளியின் முதல் அமெரிக்க அழகி ஆனார்.

### பிரபஞ்ச அழகி 2022
அமெரிக்க அழகி 2022 ஆக போட்டியில் அமெரிக்காவை பிரதிநிதித்துவப்படுத்தினார். கடந்த ஆண்டிற்கான பிரபஞ்ச அழகி பட்டம் வென்ற இந்தியாவின் ஹர்னாஷ் சந்து அவர்களால் கிரீடம் சூட்டப்பட்டார். இவரது வெற்றி, 2012-ஆம் ஆண்டில் பிரபஞ்ச அழகி ஒலிவியா கல்போவுக்குப் பிறகு, ஐக்கிய அமெரிக்க நாடுகளிலிருந்து பிரபஞ்ச அழகி பட்டத்தை வென்ற முதல் பிரதிநிதி என்ற பெருமையையும் பெற்றார்.

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:1994 பிறப்புகள்
பகுப்பு:பிரபஞ்ச அழகி
தரங் சட்டமன்றத் தொகுதி

**தரங் சட்டமன்றத் தொகுதி** (*Darang Assembly constituency*) இந்தியாவின் இமாச்சலப் பிரதேச மாநிலத்திலுள்ள 68 சட்டமன்றத் தொகுதிகளுள் ஒன்றாகும். இது மண்டி மாவட்டத்தில் உள்ளது. மண்டி மக்களவைத் தொகுதியில் அடங்கும் 17 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 30 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:இமாச்சலப் பிரதேச சட்டமன்றத் தொகுதிகள்
பகுப்பு:மண்டி மாவட்டம்
இராம்பச்சோதவரம் சட்டமன்றத் தொகுதி

**இராம்பச்சோதவரம் சட்டமன்றத் தொகுதி** (*Rampachodavaram Assembly constituency*) என்பது இந்தியாவின் ஆந்திரப் பிரதேசத்தின் அல்லூரி சீதாராம ராஜுவில் உள்ள மாநில சட்டமன்றத் தொகுதி ஆகும். இது அரக்கு மக்களவைத் தொகுதியின் ஒரு பகுதியாக குருபாம், பாலகொண்டா, சாலூர், அரக்குலோயா மற்றும் பாடேரு ஆகிய சட்டமன்றப் பிரிவுகளுடன் ஒன்றாக உள்ளது. 2019ஆம் ஆண்டு ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சியினைச் சேர்ந்த நகுலபள்ளி தனலட்சுமி போட்டியிட்டு வெற்றி பெற்று இத்தொகுதியின் தற்போதைய சட்டமன்ற உறுப்பினராக உள்ளார். மார்ச்சு 2019 நிலவரப்படி இத்தொகுதியில் மொத்தம் 260,323 வாக்காளர்கள் உள்ளனர்.

## மண்டலங்கள்
சட்டமன்றத் தொகுதியை உருவாக்கும் பதினொரு மண்டலங்கள்:

## '''இராம்பச்சோதவரம்''' சட்டப் பேரவை உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:அல்லூரி சீதாராம இராசு மாவட்டம்
கோ. கா. வி. வீ. வெ. சத்யநாராயண ரெட்டி

**கோசூரி** **காசி விசுவநாத வீர வெங்கட சத்தியநாராயண ரெட்டி** (*K. K. V. V. V. Satyanarayana Reddy*) என்பவர் இந்திய அரசியல்வாதியும் ஆந்திரப் பிரதேச முன்னாள் சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியினைச் சேர்ந்தவர். 2009ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் இந்தியத் தேசிய காங்கிரசின் வேட்பாளராக இராம்பச்சோதவரம் சட்டமன்றத் தொகுதியில் போட்டியிட்டு வெற்றிபெற்று ஆந்திரப் பிரதேச சட்டமன்ற உறுப்பினரானார்.

## மேற்கோள்கள்

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:ஆந்திரப் பிரதேச சட்டமன்ற உறுப்பினர்கள்
தி லூஷின் டிஃபென்ஸ்

**தி லூஷின் டிஃபென்ஸ்** (*The Luzhin Defence*)  என்பது ஜான் டர்டர்ரோ மற்றும் எமிலி வாட்சன் நடித்து, 2000 ஆம் ஆண்டு டச்சு பெண் இயக்குநரான மார்லீன் கோரிஸ் இயக்கிய காதல் நாடகத் திரைப்படம் ஆகும். இத்திரைப்படம், மனரீதியாக காயங்களுடன் வாழும் சதுரங்க கிராண்ட்மாஸ்டர் இத்தாலியில் நடக்கும் உலகத் தரம் வாய்ந்த போட்டியில் கலந்துகொள்ளும் போது அவர் சந்திக்கும் இளம் பெண்ணை மையமாகக் கொண்ட படமாகும். இப்படத்திற்கான திரைக்கதையானது விளாதிமிர் நபோக்கோவ் எழுதிய *தி டிஃபென்ஸ்* (அல்லது *தி லுஷின் டிஃபென்ஸ்* ) என்ற புதினத்தை அடிப்படையாகக் கொண்டது.

இப்படம் எமிலி வாட்சன் பிரித்தானிய இண்டிபெண்டன் பிலிம் அவார்ஸ் மற்றும் லண்டன் பிலிம் கிரிட்டிக்ஸ் சர்க்கிள் விருதுகளில் சிறந்த நடிகைக்கான பரிந்துரைகளை பெற்றது.

## கதைச்சுருக்கம்
1920களில் இத்தாலியில் கதை நடக்கிறது. சதுரங்க விளையாட்டில் பல சாதனைகளைப் படைத்த முப்பது வயதான அலெக்சாந்தர் இவானோவிச் லூஷின் மனதளவில் காயமுற்று வாழ்ந்துவருகிறார். அச்சமயத்தில் ஒரு பன்னாட்டு சதுரங்க போட்டியில் கலந்துகொள்ள வடக்கு இத்தாலிக்குச் செல்கிறார். அங்கே தன் வயதை ஒத்த நாடாலியா என்ற பெண்ணைக் கண்டு காதல் கொள்கிறார். காதலும் சதுரங்க போட்டிகளும் கலந்து நாட்கள் செல்லுகின்றது. இறுதிப் போட்டியில் ஒரு சிக்கலை லூஷின் எதிர் கொள்கிறார். தனக்கு சதுரங்கம் சொல்திக் கொடுத்த உருசிய ஆசிரியர் லியோ வேலண்டினாவுடன் மோதவேண்டிய நெருக்கடி ஏற்படுகிறது. இறுதியில் லூஷியன் காதலை இழந்தாரா, வெற்றியை இழந்தாரா என்பதே முடிவு.

## தயாரிப்பு குறிப்புகள்
1924 இல் சன்னலில் இருந்து குதித்து தற்கொலை செய்து  கொண்ட செர்மானிய சதுரங்க  மாஸ்டர் கர்ட் வான் பார்டெலிபெனின்  வாழ்க்கையை அடிப்படையாகக் கொண்டு,   *தி டிஃபென்ஸை* என்ற உருசிய மொழி புதினத்தை நபோகோவ் 1930 இல் எழுதினார். இப்படம் இப்புதினத்தை அடிப்படையாகக் கொண்டது

இப் படம் முழுக்க ஐரோப்பாவில் படமாக்கப்பட்டது. அங்கேரியின் புடாபெசுட்டுவில், சென் பீட்டர்சுபெர்க்கின் செட்கள் அமைக்கப்பட்டு வெளிப்புறக் காட்சிகளும் படம்பிடிக்கப்பட்டது. இதில் செசெனி செயின் பாலம், அங்கேரிய தேசிய அருங்காட்சியகம், ஈரோஸ் சதுக்கம் ஆகியவை அடங்கும். சதுரங்க போட்டி (இத்தாலியில் நடந்ததாக இருந்தாலும்) புடாபெஸ்டில் உள்ள எத்னோகிராஃபி அருங்காட்சியகத்தின் பிரதான மண்டபத்திற்குள் படமாக்கப்பட்டது. இத்தாலியில், விடுதி காட்சிகள் வில்லா எர்பா, செர்னோபியோ, ஏரி கோமோவில் படமாக்கப்பட்டன. தொடருந்து நிலையம் தொடர்பான காட்சிகள் கோமோவிற்கு அருகிலுள்ள ப்ரென்னா-அல்சேட்டில் படமாக்கபட்டது.

## குறிப்புகள்

## வெளி இணைப்புகள்

* 
* 
* Rotten Tomatoes
* article about movie and final game
* Vidmar - Euwe, Karlsbad 1929.

பகுப்பு:2000 திரைப்படங்கள்
பகுப்பு:சதுரங்கம் குறித்த திரைப்படங்கள்